./data/phi0914/phi00143/phi0914.phi00143.perseus-lat1.xml
Titus Livius (Livy)
petierunt censuram principes civitatis C ValeriusLaevinus , L PostumiusAlbinus , P MuciusScaevola , M IuniusBrutus , C ClaudiusPulcher , Ti SemproniusGracchus    hos duos censores creavit       populus Romanus  cum dilectus habendi maior quam alias propter Macedonicum       bellum cura esset, consules plebem apud senatum accusabant, quod [et] iuniores       non responderent   adversus quos C Sulpicius et M Claudius praetores plebis causam egerunt: non consulibus, sed ambitiosis       consulibus dilectum difficilem esse;  neminem       invitum militem ab iis fieri  id ut ita esse scirent et patres conscripti,       praetores, quibus et vis imperii minor et auctoritas esset, dilectum, si ita       senatui videretur, perfecturos esse   id       praetoribus magna patrum approbatione non sine       suggillatione consulum mandatum est  censores ut eam rem adiuvarent, ita in       contione edixerunt: legem censui censendo dicturos esse, ut praeter commune       omnium civium ius iurandum haec adiurarent:  ‘tu minor annis sex et quadraginta es       tuque ex edicto C ClaudiTi Semproni censorum ad dilectum prodisti et  quotienscumque dilectus erit, quoad hi censores magistratum habebunt, si       miles factus non eris, in dilectu prodibis?  ’       item quia fama erat multos ex Macedonicis legionibus incertis commeatibus per       ambitionem imperatorum ab exercitu abesse, edixerunt de militibus P AelioC Popilio consulibus postve eos consules in Macedoniam scriptis,  ut qui eorum in Italia essent, intra dies triginta,       censi prius apud sese, in provinciam redirent; qui in patris aut avi potestate       essent, eorum nomina ad se ederentur   missorum       quoque causas sese cognituros esse et quorum ante emerita stipendia gratiosa       missio sibi visa esset, eos milites fieri iussuros   hoc edicto  litterisque censorum per fora et conciliabula dimissis tanta multitudo       iuniorum Romam convenit, ut gravis urbi turba insolita esset   praeter dilectum eorum, quos in supplementum       mitti oportebat, quattuor a C Sulpicio praetore scriptae legiones sunt, intraque undecim dies dilectus est       perfectus   consules deinde sortiti provincias       sunt; nam praetores propter iurisdictionem maturius sortiti erant   urbana C Sulpicio , peregrina C Decimio obtigerat; Hispaniam M ClaudiusMarcellus , Siciliam Ser CorneliusLentulus , Sardiniam P FonteiusCapito , classem C MarciusFigulus erat sortitus  consulum Cn ServilioItalia , Q MarcioMacedonia obvenit; Latinisque actis Marcius extemplo est profectus   Caepione deinde referente ad senatum, quas ex novis       legionibus duas legiones secum in Galliam duceret, decrevere patres, ut           C SulpiciusM Claudius praetores ex iis, quas scripsissent, legionibus, quas videretur,       consuli darent   indigne patiens praetorum arbitrio       consulem subiectum dimisso senatu ad tribunal praetorum stans postulavit, ex       senatus consulto  destinarent sibi duas legiones  praetores consulis in eligendo arbitrium       fecerunt